बिल्कुल किसी भी तरह के मार्शल आर्ट्स की तरह, ये सिर्फ इतनी बात नहीं है कि आप कितनी जल्दी और मजबूती से किसी बोर्ड पर हमला कर सकते हैं या किसी लड़के को बाहर निकाल सकते हैं। इसमें अगर आपको किसी चीज़ की सबसे ज्यादा जरूरत पड़ने वाली है, तो वो है, आपकी अपने दिमाग पर पकड़। अपने मन को साफ करने के लिए, अपने ची (chi ) पर ध्यान दें और अपनी क्षमता को ध्यान में रखें, आपको उचित तरीके से साँस (जो कि आपको केन्द्रित करेगी) लेते हुए शुरुआत करना होगी।  अपने पैरों को लगभग कंधे जितनी चौड़ाई तक की दूरी पर रखें, इससे ज्यादा नहीं बढ़ाएँ। अपने हाँथ को अपने पेट के निचले भाग, आपकी नाभि से लगभग 2 इंच (5 सेंटीमीटर) नीचे रखें। इसे हल्के से धकेलें। अपने पेट के इस हिस्से में, नाक के जरिये (साथ ही धीरे-धीरे होंठ से) साँस खींचें और छोड़ें। अगर आपको इस हिस्से में कोई भी मूवमेंट महसूस नहीं हो रही है, तो इसे हाँथों से जरा-सा और धकेलें। जब आपको इस तरह से साँस लेना नॉर्मल लगने लग जाए, फिर एक बार में अपने शरीर के हर एक भाग को रिलैक्स करना शुरू कर दें। पैरों से शुरुआत करें और धीरे-धीरे अपने स्कैल्प तक पहुँच जाएँ। फिर आप जितना ज्यादा छोटे-छोटे भाग तक जाना चाहें, जा सकते हैं -- यहाँ तक कि अपनी उंगलियों के नाखूनों को भी शामिल कर सकते हैं। फिर आपको महसूस होगा, कि आप तो बिना अहसास के ही कितनी टेंशन लेकर बैठे थे। अगर आप झुकने लगते हैं, तो असल में ये और भी अच्छी बात है! इसका मतलब कि आप आपके शरीर को रिलैक्स कर रहे हैं और इतना खो चुके हैं, कि आपका शरीर अब बैलेंस बनाने को लेकर टेंशन में नहीं है। अगर ऐसा हो रहा है, तो अपने पैरों को थोड़ा सा हिलाकर एडजस्ट कर लें या फिर अपने सारे ध्यान को फिर से अपने बैलेंस पर लगा दें, जब तक कि आपका शरीर वापस से स्थिर न हो जाए। "रूटिंग," ताई ची का ही एक कान्सैप्ट है। वैसे तो इसका मतलब आप खुद ही समझ गए होंगे: सोचकर देखिये, कि आपके पैरों के नीचे से आपकी जड़ें निकल रही हैं। आप अब जमीन का एक हिस्सा बन गए हैं, जिसका बैलेंस, फोकस या केंद्र कभी नहीं डगमगा सकता। आपके अंग अब किसी डर या आशंका से झिझके बिना, हवा में शाखाओं की तरह बहते जा रहे हैं। आपकी जड़ें अब थम चुकी हैं। इसका मतलब ये नहीं है, कि अब आप या आपके पैर जम गए हैं। बल्कि इसके विपरीत। ऐसा महसूस करें, कि ये जड़ें आपके अंदर हैं, आपका ही एक हिस्सा हैं, ये आपको उड़ने की आज़ादी दे रही हैं, क्योंकि अब आप गिर नहीं सकते, आप फ़ेल नहीं हो सकते और अब आप हमेशा ही इस खूबसूरत प्राकृतिक दुनिया का एक हिस्सा बनकर रहेंगे। ताई ची में, ऐसे कुछ फॉर्म्स मौजूद हैं, जो आपकी पोजीशन बन सकते हैं। आमतौर पर हर एक स्टाइल, किसी एक खास फॉर्म का इस्तेमाल करती है। यहाँ पर इसी के कुछ बेसिक्स दिये हुए हैं:   स्माल फ्रेम स्टाइल (Small frame style): इस स्टाइल में, (आमतौर पर वू (Wu) या हाओ (Hao) वर्जन्स) बहुत ज्यादा बड़े मूवमेंट्स नहीं होते हैं। मूवमेंट्स छोटे होते हैं (आश्चर्य वाली बात है न?) और सामान्य रूप से कम विस्तार होता है। उचित मूवमेंट्स और ट्रांजीशन्स पाने के लिए, सारा फोकस बस इंटरनल एनर्जी पर होता है।  लार्ज फ्रेम स्टाइल (Large frame style): लार्ज फ्रेम स्टाइल (चेन और यांग) में हाइ और लो मुद्राएँ या आसन, नाटकीय मुद्रा, और झूलते हुए हाँथ होते हैं। ये शरीर की एकदम सही स्थिति और चैनल एनर्जी के संरेखण पर जोर देते हैं। यहाँ पर एक मीडियम फ्रेम स्टाइल भी है, लेकिन वो पूरी तरह से इन दोनों के बीच में ही आती है। अगर आपके मन में कोई भी सवाल आए, तो आपके टीचर से जरूर पूछ लें! अब क्योंकि सारे ताई ची अच्छे होते हैं, तो इसलिए जरूरी ये है कि आप आपके लिए कौन सी स्टाइल सही रहेगी, के ऊपर विचार करने के बजाय, बस किसी भी स्टाइल को करना शुरू कर दें। लेकिन एक बार जब आप अपने रुख को इस ओर मोड़ लेंगे, फिर आप खुद ही अपनी तरफ से कुछ एक्सपेरिमेंट करना चाहेंगे। यहाँ पर संक्षिप्त विवरण मौजूद है:  चेन (Chen) स्टाइल टेम्पो को मिश्रित करती है, पहले बहुत धीमी गति से चलती है और फिर एकदम विस्फोटक हो जाती है। ये शुरुआत कर रहे लोगों के लिए कठिन हो सकती है। यांग (Yang) स्टाइल सबसे ज्यादा चर्चित स्टाइल है। इसमें संतुलित टेम्पो होती है और जैसा कि ऊपर बताया गया है, इसमें लार्ज फ्रेम मूवमेंट्स का इस्तेमाल होता है। जब आप ताई ची के बारे में सोचते हैं, तो शायद ऐसा ही सोचते होंगे। वू (Wu) में, लगभग बहुत छोटे मूवमेंट्स होते हैं। यही इसे करने में आसान बना देता है, लेकिन साथ ही ये, इसमें माहिर बन पाना मुश्किल भी बना देता है -- इसमें एनर्जी के पावरफुल फ़्लो और इनर, प्रेशर्ड मूवमेंट्स की ओर ज्यादा ध्यान देना पड़ता है। ये मूवमेंट्स बेहद धीमे और सोचे-समझे होते हैं। हाओ (Hao) स्टाइल बहुत ज्यादा चर्चित नहीं है। शायद आपको कोई भी ऐसा टीचर भी न मिले, जो आपको ये स्टाइल सिखा सके।
قم بالإحماء عن طريق التنفس والتمركز الجيدين. ركز على كل أجزاء جسمك واحدة بواحدة. جذر نفسك. فكر في وضعك. جرب أنماطًا مختلفة.